Document ID: 31996R0260

Komisjoni määrus (EÜ) nr 260/96,
12. veebruar 1996,
millega muudetakse määrusi, millega suhkrusektoris määrati enne 1. veebruari 1995 kindlaks teatavad summad, mille väärtust eküüdes on põllumajanduslike ümberarvestuskursside paranduskoefitsiendi tühistamise tõttu korrigeeritud
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. detsembri 1992. aasta määrust (EMÜ) nr 3813/92 ühise põllumajanduspoliitika raames kohaldatavate ümberarvestuskursside ja arvestusühiku kohta, [1] viimati muudetud määrusega (EÜ) nr 150/95, [2] eriti selle artikli 13 lõiget 1,
võttes arvesse nõukogu 30. juuni 1981. aasta määrust (EMÜ) nr 1785/81 suhkruturu ühise korralduse kohta, [3] viimati muudetud määrusega (EÜ) nr 1101/95, [4] eriti selle artikli 12 kolmandat lõiku,
ning arvestades, et:
määruse (EMÜ) nr 3813/92 artikli 13 lõike 2 põhjal on muudetud alates 1. veebruarist 1995 teatavate hindade ja summade väärtust eküüdes, et kõrvaldada põllumajanduslike ümberarvestuskursside suhtes 31. jaanuarini 1995 kohaldatud paranduskoefitsiendi 1,207509 tühistamise mõju; asjaomaste hindade ja summade uued väärtused eküüdes on alates 1. veebruarist 1995 kehtestatud vastavalt eeskirjadele, mis on sätestatud määruse (EMÜ) nr 3813/92 artikli 13 lõikes 2 ja komisjoni 30. aprilli 1993. aasta määruse (EMÜ) nr 1068/93 (põllumajanduslike ümberarvestuskursside kindlaksmääramise ja kohaldamise üksikasjalike eeskirjade kohta [5], viimati muudetud määrusega (EÜ) nr 2853/95 [6]) artikli 18 lõikes 1;
vastavalt määruse (EMÜ) nr 1068/93 artikli 18 lõikele 2 tuleks segaduse vältimiseks ja ühise põllumajanduspoliitika rakendamise hõlbustamiseks asendada väärtused eküüdes nende asjaomaste hindade ja summade puhul, mis esinevad enne 1. veebruari 1995 jõustunud määrustes;
asjaomaste meetmete haldamise hõlbustamiseks on suhkrusektoris teatavate summade puhul vaja näha ette ümardamine, vähendades määruse (EMÜ) nr 1068/93 artikli 18 lõikes 1 osutatud kümnendkohtade arvu;
seepärast tuleks muuta järgmisi määrusi:
1. nõukogu määrus (EMÜ) nr 2049/69, [7] viimati muudetud määrusega (EMÜ) nr 1640/73 [8];
2. nõukogu määrus (EMÜ) nr 1789/81, [9] viimati muudetud määrusega (EÜ) nr 2790/95 [10];
3. nõukogu määrus (EMÜ) nr 1254/89 [11];
4. komisjoni määrus (EMÜ) nr 784/68 [12];
5. komisjoni määrus (EMÜ) nr 100/72, [13] viimati muudetud määrusega (EMÜ) nr 3819/85 [14];
6. komisjoni määrus (EMÜ) nr 258/72 [15];
7. komisjoni määrus (EMÜ) nr 189/77, [16] muudetud määrusega (EMÜ) nr 1920/81 [17];
8. komisjoni määrus (EMÜ) nr 2103/77, [18] muudetud määrusega (EMÜ) nr 3497/88 [19];
9. komisjoni määrus (EMÜ) nr 1729/78, [20] viimati muudetud määrusega (EMÜ) nr 464/91 [21];
10. komisjoni määrus (EMÜ) nr 65/82, [22] viimati muudetud määrusega (EMÜ) nr 1708/84 [23];
11. komisjoni määrus (EMÜ) nr 1487/92, [24] muudetud määrusega (EMÜ) nr 1713/93 [25];
12. komisjoni määrus (EMÜ) nr 1488/92, [26] muudetud määrusega (EMÜ) nr 1713/93;
13. komisjoni määrus (EMÜ) nr 2177/92, [27] muudetud määrusega (EMÜ) nr 1714/95 [28];
14. komisjoni määrus (EMÜ) nr 2627/93 [29];
käesoleva määrusega ettenähtud meetmed on kooskõlas suhkruturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Vastavalt määruse (EMÜ) nr 3813/92 artikli 13 lõikele 2 ja määruse (EMÜ) nr 1068/93 artikli 18 lõikele 1 alates 1. veebruarist 1995 jõustunud kohandamise tulemusel muudetakse suhkrusektoris teatavaid eküüdes väljendatud summasid käesoleva määruse lisa kohaselt.
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolevat määrust kohaldatakse lisa veerus 4 osutatud summade suhtes alates kuupäevast, mil kohaldati alates 1. veebruarist 1995 kindlaksmääratud põllumajanduslikku ümberarvestuskurssi esimest korda ning veerus 5 osutatud summade suhtes alates käesoleva määruse jõustumise kuupäevast.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 12. veebruar 1996

Labels: 2
17
6